เรียน ท่านผู้ว่าชัชชาติ

ในนามของชาวซอยอินทรพิทักษ์ 3 ซึ่งอยู่อาศัยณ ชุมชนแห่งนี้มาหลายสิบปี ตั้งแต่รุ่นปูย่า ตายาย พ่อแม่ ลูกหลาน
พวกเรามีศาลเจ้าทีกงเป็นสิ่งเคารพกราบไหว้มาตั้งแต่เราจำความได้ พวกเราเห็นผู้หลักผู้ใหญ่ในชุมชน กราบไหว้ศาลเจ้าทีกงและปลูกฝังให้เด็กรุ่นหลังอย่างพวกเรากราบไหว้ด้วยเช่นกัน
 พวกเราอยู่กันมาแบบนี้มาอย่างยาวนานไม่เคยมีปัญหากันเลย จนกระทั่งมาช่วงหลังไม่กี่ปีที่ผ่านมา มีเพื่อนบ้านใหม่มาอยู่อาศัย เริ่มมีการร้องเรียนเรื่องต่างๆกับหน่วยราชการ
เช่นการเผากระดาษเงินกระดาษทองในช่วงที่ไม่ใช่เทศกาล พวกเราก็พยายามปรับปรุงแก้ไข ด้วยการล็อคกุญแจที่เผากระดาษไม่ให้มีการลักลอบเผากระดาษนอกเทศกาล แต่ก็ยังมิวายจะถูกร้องเรียนอยู่บ่อยครั้ง 
จนกระทั่งทางเจ้าหน้าที่ กทม มาแจ้งว่าจำเป็นจะต้องทุบศาลเจ้าทีกงทิ้ง พวกเราไม่ยอมแน่นอน เราต้องการให้ทาง กทม ทำประชาพิจารณ์คนในชุมชนก่อนว่า คนอื่นๆเค้าคิดแบบคนร้องเรียนเพียงบ้านเดียวและเพิ่งมาอยู่ใหม่หรือไม่
ไม่ใช่คนเดียวร้องเรียนแล้วก็ต้องทำตามเค้าร้องเรียนโดยไม่ฟังเสียงคนส่วนใหญ่ที่อยู่มานานหลายชั่วอายุคน

สิ่งศักสิทธิ์ที่พวกเราเคารพกราบไหว้มีอยู่จริง และหากใครคิดจะทำลายโดยไม่ฟังเสียงทัดทานจากคนส่วนใหญ่เลย ก็ขอให้คนที่คิดไม่ดีและครอบครัวจงได้รับความวิบัติฉิบหาย